**Influenssa-, Covid 19- ja RSV-asukkaan varotoimet ympärivuorokautisessa palveluasumisessa ja kotihoidossa**

Ohje on tarkoitettu ympärivuorokautisesti toimiville yksiköille (esim. kuntoutusyksiköille, palvelu-, ryhmä- ja hoivakodeille yms.) sekä kotihoitoon soveltuvin osin.

Hengitystievirukset tarttuvat **pisara- ja kosketustartuntana** eritteistä sekä aerosolia tuottavissa toimenpiteissä ilmatartuntana.

Asukkaan hoidossa **huomioitava** [**tavanomaisten varotoimien**](https://www.ppshp.fi/dokumentit/_layouts/15/WopiFrame.aspx?sourcedoc=%7BE8F0DD3C-36B2-4976-B16B-418756E0F56E%7D&file=Tavanomaiset%20varotoimet.docx&action=default&DefaultItemOpen=1) lisäksi:

|  |  |
| --- | --- |
| **Huonesijoitus** | Oma huone, jossa oma WC ja suihku tai yhteisten pesutilojen käyttö viimeisenä. Jos huoneessa ei ole WC:tä, varaa asukkaalle oma WC. Saman mikrobin kantajat voidaan sijoittaa samaan huoneeseen. |
| **Huoneen varustelu** | Tämä ohje helposti saataville. Huone-/asukaskohtaiset hoito-, tutkimus- ja apuvälineet. Tarvittavat suojaimet. Huonekohtaiset siivousvälineet, pyykki- ja jäteastiat. Eritetahradesinfektioaine kloori 1000 ppm tai peroksygeeni, esim. 2 % Oxy+® tai 3,5 % Oxivir plussa. |
| **Tiedottaminen** | Oveen merkintä: Vierailijat ottakaa yhteyttä hoitohenkilökuntaan ennen huoneeseen menoa. Potilastietojärjestelmään merkintä varotoimista. Varotoimien päättyessä poista merkinnät. Tiedota varotoimista hoitoon osallistuvia. |
| **Oireisen asiakkaan näytteiden ottaminen** | Näyte (InRSCoV 8836) otetaan nenänielusta näytteenottotikulla virusviljelyputkeen hankaamalla reilusti limakalvoja, jotta soluja irtoaa näytteeksi.  [Nenänielunäytteen ottaminen ja pakkaaminen](https://www.nordlab.fi/wp-content/uploads/2022/03/nenanielunaytteen_ottaminen_ja_naytteiden_pakkaaminen_1.pdf)  Näytteenoton jälkeen riisu suojakäsineet, desinfioi kädet, pue uudet suojakäsineet, pyyhi näyteputkien pinnat denaturoidulla alkoholilla (esim. A12t) ja laita putket puhtaaseen kertakäyttöiseen kaarimaljaan. Huoneen ulkopuolella liimaa näytetarrat ja laita ohjeistuksen mukaan näytteet suljettavaan pussiin (esim. minigrip tai vastaava).  Mikäli yksikössä on useampi oireileva potilas, näyte otetaan vain kahdelta potilaalta. Kuntoutusyksiköissä ja yksiköissä, joissa lyhytaikaista hoitoa, näyte otetaan jokaiselta oireilevalta. |
| **Lääkitys** | **Influenssa:** Influenssapositiiviselle aloitetaan lääkärin harkinnan perusteella Tamiflu 75 mg x 2 5 vrk:n ajaksi. Laitoshoidon aikana influenssalle altistuneille asiakkaille aloitetaan Tamiflu 75 mg x 1 10 vrk:n ajaksi. |
| **Varotoimien kesto** | **Influenssa:** Viruslääkehoidon ajan, kuitenkin enintään 5 vrk oireiden alusta.  **Covid 19:** 5 vrk oireiden alusta.  **RSV:** 5 vrk oireiden alusta. |
| **Altistunut ja oireeton**  **(ollut samassa huoneessa oireisen kanssa)** | **Altistuneet hoidetaan tavanomaisin varotoimin.** Mikäli altistuneelle tulee oireita, otetaan näyte ja toimitaan kuten positiivisen kohdalla. |
| **Käsihuuhteen käyttö** | Huoneeseen mennessä ja sieltä poistuessa. Ennen suojakäsineiden ja muiden suojainten pukemista ja niiden riisumisen jälkeen. Desinfioi kädet ja vaihda suojakäsineet: ennen aseptisia toimenpiteitä, hoitotoimenpiteiden välissä, eritteiden käsittelyn jälkeen, asukkaan lähiympäristön/hoitovälineiden koskettamisen jälkeen. Ota huoneen kaapeista hoitovälineet desinfioiduin käsin. |
| **Suojaimet (kertakäyttöäiset)**   * Suunenäsuojus * Suojalasit/ kokokasvovisiiri | Lähihoidossa (alle 2 m) kirurginen suu-nenäsuojus ja suojalasit/kokokasvovisiiri tai visiirimaski.  Jos asiakas on limainen ja yskäinen, lisäksi pitkähihainen nesteitä läpäisemätön suojatakki ja suojakäsineet. |
| **Suojaimet aerosoleja tuottavissa toimenpiteissä**  (liman avoin imeminen hengitysteistä, trakeostomian hoito, nebulisaattorihoito, noninvasiivinen ventilaatio (esim. CPAP), elvytys) | **FFP2/FFP3- luokan hengityksensuojain,** **suojalasit tai kokokasvovisiiri.** **Lähihoidossa pitkähihainen nesteitä läpäisemätön suojatakki** ja **suojakäsineet.**  [Suojainten pukeminen ja riisuminen aerosolia tuottavissa toimenpiteissä (COVID-19 / influenssapotilas) YouTube](https://www.youtube.com/watch?v=WjEszRvA5oM)  [Hengityksensuojaimen pukeminen](https://www.filha.fi/wp-content/uploads/2020/02/Hengityksensuojaimen-pukeminen.pdf) |
| **Suojainten pukeminen ja riisuminen** | Tulosta suojainten pukemis- ja riisumisjärjestys tästä:  [Suojainten pukemis- ja riisumisjärjestys](https://www.ppshp.fi/dokumentit/_layouts/15/WopiFrame.aspx?sourcedoc=%7BF3DB029A-65BB-4B26-99B5-6557C5E8A1E6%7D&file=Suojainten%20pukemis-%20ja%20riisumisj%C3%A4rjestys.docx&action=default&DefaultItemOpen=1)  Kirurginen suu-nenäsuojus/hengityksensuojain, silmäsuojain ja suojatakki puetaan huoneen ulkopuolella/välitilassa. **Suojakäsineet puetaan huoneessa.**  **Kotihoidossa,** mieti etukäteen, missä saat suojavarusteet puettua ja riisuttua turvallisesti: kirurginen suu-nenäsuojus tai hengityksensuojain ja silmäsuojus tulee olla puettuna 2 m etäisyydellä asiakkaasta esim. eteisessä. Jos asiakas avaa oven pyydä häntä perääntymään ovelta vähintään 2 m etäisyyteen esim. toiseen huoneeseen. Suojatakki/esiliina ja suojakäsineet tarvitaan vain lähihoidossa.  Suojaimet riisutaan huoneessa, lukuun ottamatta FFP2/3-hengityksensuojainta, joka riisutaan huoneen ulkopuolella.  **Suojainten riisumisjärjestys**: 1. suojakäsineet, 2. suojatakki, 3. käsien desinfektio, 4. suojalasit/visiirimaski ja käsien desinfektio, 5. kirurginen suu-nenäsuojus ja käsien desinfektio. |
| **Muu henkilökunta** | Samat suojaimet kuin hoitavalla henkilökunnalla. |
| **Hoito-, tutkimus- ja apuvälineet ja niiden huolto** | **Ensisijaisesti kertakäyttöiset.** Puhdista ja desinfioi monikäyttöiset välineet huuhtelu- ja desinfiointikoneessa (dehu), jos mahdollista. Muussa tapauksessa käytä pesevää pintadesinfektioainetta, tai yleispuhdistusainetta ja denaturoitua alkoholia.  [Hoito-, tutkimus- ja apuvälineiden huolto](https://www.ppshp.fi/dokumentit/_layouts/15/WopiFrame.aspx?sourcedoc=%7B75BD760A-42F9-47FD-B59C-CEBFBC3352BC%7D&file=Hoito-,%20tutkimus-%20ja%20apuv%C3%A4lineiden%20huolto.docx&action=default&DefaultItemOpen=1) -ohje. |
| **Kirjat yms.** | Asukaskohtaisessa käytössä hoitojakson ajan ja niiden on oltava desinfioitavissa. Yksikön yhteisiä kirjoja yms. ei voi viedä asukaan huoneeseen. | |
| **Asiakkaan ja vierailijoiden ohjaus** | Kerro varotoimiin liittyvistä järjestelyistä, tarkoituksesta ja kestosta.  Ohjaa käsien desinfektio ja yskimishygienia. Vierailijoille suositellaan kirurgisen suu-nenäsuojuksen käyttöä. Vierailuja ei ole lupa rajoittaa. | |
| **Asukkaan liikkuminen huoneen ulkopuolella** | Ei saa liikkua yleisissä tiloissa epidemian leviämisen ehkäisemiseksi. Jos asukas ei pysy huoneessa esim. muistamattomuuden takia, hänelle hankitaan omahoitaja. |
| **Ruokailu** | Omassa huoneessa. Tavalliset ruokailuvälineet, ruokatarjottimen palautus ja pesu normaalisti muiden astioiden kanssa. |
| **Siivous** | Samat suojaimet kuin yksikön henkilökunnalla, kun huoneessa on asukas.  [Siivous eri varotoimiluokissa](https://www.ppshp.fi/dokumentit/_layouts/15/WopiFrame.aspx?sourcedoc=%7B2AD0206F-1007-4137-92FF-9982C1845315%7D&file=Siivous%20eri%20varotoimiluokissa.docx&action=default&DefaultItemOpen=1) -ohjeen mukaan. |
| **Eritteet** | Eritetahradesinfektioaine kloori 1000 ppm tai peroksygeenillä, esim. 2 % Oxy+®:lla tai 3,5 % Oxivir plussalla.  Eritetahran havainnut poistaa sen välittömästi!  [Eritetahradesinfektio](https://www.ppshp.fi/dokumentit/_layouts/15/WopiFrame.aspx?sourcedoc=%7B3AD47103-C6C7-43AF-93D4-F7780D84EA23%7D&file=Eritetahradesinfektio.docx&action=default&DefaultItemOpen=1) -ohje. |
| **Likapyykki ja jätteet** | Tavalliseen tapaan. |
| **Vainajan laitto** | Henkilökunta käyttää samoja suojaimia kuin asukasta hoidettaessa. |

Yksikössä epidemia

Mikäli yksikössä todetaan epidemiatilanne eli asukkaita sairastuu samoihin aikoihin useampi (kaksi tai enemmän), niin yksiköstä on otettava yhteys virka-aikana oman alueen hygieniahoitajaan:

* Oulu pohjoinen (Oulu, Oulunkaari, Koillismaa, Lakeus) hygieniahoitaja p. 040 506 2094
* Oulu eteläinen ja Rannikko hygieniahoitaja p. 044 419 5121.

Epidemiatilanteissa on syytä seurata asukkaiden ja henkilökunnan sairastumisia oksennus- ja ripulitautiin. Ota käyttöön ns. [Epidemioiden rivilistaus.xlsx](https://www.ppshp.fi/dokumentit/_layouts/15/WopiFrame.aspx?sourcedoc=%7B6FB86FBD-848E-48A3-8CB4-806D171674EA%7D&file=Epidemioiden%20rivilistaus.xlsx&action=default&DefaultItemOpen=1), johon merkitään sairastumiset. Seurantakaavake on tarkoitettu yksikön sisäiseen käyttöön.

Epidemian rauhoittamiseksi:

* Yhteisten tilojen käyttöä tulee rajoittaa (esim. ei yhteisiä ruokailuja, ruokailut järjestetään omissa huoneissa ja asukkaat hoidetaan omissa huoneissaan).
* Vierailuja ei saa rajoittaa/estää, vierailut tulee järjestää turvallisesti.
* Siivousta tehostetaan tämän ohjeen mukaan. Tehostetun siivouksen järjestäminen täytyy olla etukäteen suunniteltuna.
* Mikäli yksikössä on useampi solu:
* Asukkaat eivät saa liikkua solujen välillä (solujen väliovet saa laittaa lukkoon tarvittaessa).
* Henkilökunta kohortoidaan olemaan töissä vain tässä solussa eli tämän solun työntekijät eivät voi olla töissä kotihoidossa, muissa soluissa tms.
* Hoitajille omat ruokailutilat soluihin, jos se on järjestettävissä. Ruokaillessa/kahvitauoilla täytyy muistaa käsihygienia ja turvavälit.
* Työntekijät kertaavat suojainten käyttöön liittyvät ohjeet ja videot (linkit tässä ohjeessa).
* Tiedote epidemiasta yksikön sisäänkäynteihin (käsihygienia ja suu-nenäsuojus).

Koronarokotukset:

[Koronarokotteet - THL](https://thl.fi/aiheet/infektiotaudit-ja-rokotukset/rokotteet-a-o/koronarokotteet)

* Edellisen koronarokoteannoksen ja tehosterokoteannoksen välillä on suositeltavaa olla vähintään kuusi kuukautta.
* Koronataudin sairastaneelle rokote annetaan aikaisintaan 6 kuukauden kuluttua sairastetusta taudista.
* Jos Covid 19-taudin sairastamisesta on epäselvää, rokote annetaan.